Cifre record în Liga Campionilor. Hațegan i-a dat galben lui Klopp.
Sergio Ramos a marcat golul 100 pentru Real Madrid. În seara asta, Mircea Lucescu se bate cu Messi, în Barcelona – Dinamo Kiev. Hațegan a arbitrat Atalanta – Liverpool 0-5.
Culmea fotbalului e că acum când nu mai sunt suporteri pe stadioane, meciurile parcă sunt mai spectaculoase ca niciodată.O seară cu 35 de goluri în Champions League. Nemții, ucigași. Bayern a dat 6 la Salzburg, Borussia Monchengladbach, la fel, 6 goluri în meciul cu Șahtior.O seară mare și pentru Real Madrid. Sergio Ramos a marcat golul 100 pentru Real, cu capul. Realul a învins-o pe Inter și a urcat la 4 puncte în grupă.Și englezii s-au descurcat de minune aseară. City a învins-o cu 3-0 pe Olympiakos, iar Liverpool a câștigat cu 5-0 în deplasare, cu Atalanta.Ovidiu Hațegan a arbitrat meciul lui Liverpool și i-a dat galben lui Klopp care, culmea, făcea scandal pe margine pentru un penalty pe care nu i l-a dat VAR-ul la scorul de 5-0.În seara asta, Mircea Lucescu se bate cu Messi, în Barcelona – Dinamo Kiev, iar Ronaldo e în Ungaria, Juventus joacă cu Ferencsvaros.